Overdraft-ul sau descoperitul de cont autorizat este o finanțare de tip revolving care se acordă în contul tău curent în cadrul perioadei de creditare și în limita plafonului disponibil. Overdraft-ul reprezintă o limită pusă la dispoziție de către bancă care îți permite să ai un sold negativ al contului tău curent. Aceasta se va acoperi automat din încasările tale zilnice și, la final de lună, vei plăti dobândă doar pentru perioada în care contul tău curent a avut sold negativ.